《答李牛山》
明代·谭大初

紫垣昔日愧金鱼，青琐当年负谏书。雅淡祇宜三径菊，疏狂不谏故乡鲈。

匡时有志师君实，投老无心赋子虚。借问牛山栖凤竹，万竿烟雨近何如。

作者简介：谭大初，字宗元，号次川。始兴人。明世宗嘉靖十七年（一五三八）进士。初授工部主事，历官至南京户部尚书。尝力荐海瑞。卒年七十五。著有《次州存稿》。《明史》卷二○一、清温汝能《粤东诗海》卷二四等有传。